Diari Oficial de la Generalitat Valenciana


Sumari del DOGV 4668, del 13-01-2004 (2004/9)

Informació pública de l'alternativa tècnica del programa d'actuació integrada per al desenvolupament urbanístic del sector nº 1 Santa Anna, del Pla general d'ordenació de Benissa.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4668

Data del DOGV
:   13-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanístic del sector nº 1 Santa Anna, del Pla general d'ordenació de Benissa. [2004/X9]
  
La regidora delegada d'Urbanisme de l'Ajuntament de Benissa, mitjançant Resolució de data 17 de desembre de 2003, ha disposat:
  
Primer. Sotmetre al tràmit d'informació pública l'alternativa tècnica del programa d'actuació integrada per al desenvolupament urbanístic del Sector nº 1 Santa Anna, del PGO de Benissa, que està integrada per memòria de l'alternativa tècnica de programa, pla parcial i projecte d'urbanització, formulada per l'Agrupació d'Interés Urbanístic Santa Anna, pel termini de vint dies hàbils, mitjançant edicte publicat a un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, prèvia remissió dels avisos prevists en l' art. 46.3 de la LRAU, sense que incidesquen en el còmput d'eixe termini qualssevol altres formes de publicitat que li pogueren donar.
  
Segon. La present informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant el termini indicat.
  
Tercer. Les proposicions jurídiques i econòmiques es presentaran durant els cinc dies següents al venciment del termini anterior.
  
Quart. Estos terminis quedaran prorrogats per vint dies addicionals, si durant els deu primers d'informació pública cap persona es comprometera de presentar una alternativa tècnica substancialment distinta a la inicial i en prestara caució, i la pròrroga esmentada s'anunciarà al tauler d'edictes de l'Ajuntament i es comunicarà als qui per desconèixer-la hagueren presentat pliques prematurament.
  
Cinquè. L'acte d'obertura de pliques es realitzarà en la data hàbil següent a la conclusió del termini per a presentar-les. Si este dia fóra dissabte es posposarà al dilluns següent.
  
Sisè. L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils.
  
Setè. Comuniqueu el present acord als regidors de la Corporació municipal, de conformitat i als efectes que preveu l'art. 46.3 de la LRAU.
  
Vuitè. Remeteu avís amb el contingut de l'edicte al domicili fiscal dels qui consten al cadastre com a titulars de drets afectats per l'actuació proposada.
  
Cosa que fem pública en compliment del que disposa l'article 46 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.